b'\n_START_ARTICLE_\nAbortloven\n_START_SECTION_\nDebatt\n_START_PARAGRAPH_\nLoven har v\xc3\xa6rt kontroversiell og gjenstand for debatt.\n_START_SECTION_\nOm abortloven som s\xc3\xa5dan\n_START_PARAGRAPH_\nP\xc3\xa5 1970-tallet da forslaget om selvbestemt abort kom, agerte prestene B\xc3\xb8rre Knudsen og Ludvig Nessa mot lovforslaget. De mente at abort var uetisk fordi fosteret representerte et menneskeliv. Kvinnebevegelsen argumenterte for selvbestemt abort, og viste til at retten til \xc3\xa5 bestemme over sin egen kropp var en menneskerettighet.\n_START_SECTION_\nOm legers reservasjonsrett\n_START_PARAGRAPH_\nI 2014 ble det offentlig debatt om hvorvidt leger burde kunne reservere seg mot, alts\xc3\xa5 nekte, \xc3\xa5 henvise gravide pasienter videre til abortinngrep. If\xc3\xb8lge en unders\xc3\xb8kelse fra 2014 mente to av tre at leger ikke burde f\xc3\xa5 slik reservasjonsrett.\n_START_SECTION_\nOm fosterreduksjon\n_START_PARAGRAPH_\nI 2018 ble lovens \xc2\xa7 2c om fosterreduksjon diskutert. _NEWLINE_Paragraf 2c tillater abort etter tolvte svangerskapsuke hvis fosteret har en alvorlig diagnose eller hvis legen mener at svangerskapet vil p\xc3\xa5virke kvinnens psykiske og fysiske helse negativt. Paragraf 2c ble kalt \xc2\xabDowns-paragrafen\xc2\xbb av aksjonsgruppa Menneskeverd, fordi fostre med kromosomfeil ogs\xc3\xa5 var tillatt abortert. Fosterreduksjon eller tvillingabort kan finne sted n\xc3\xa5r en kvinne velger \xc3\xa5 abortere vekk ett av fostrene._NEWLINE_B\xc3\xa5de partiet KrF og organisasjonen Menneskeverd \xc3\xb8nsket \xc3\xa5 fjerne begge lovbestemmelsene, og hevdet at bestemmelsene skaper et sorteringssamfunn. De mente at det er uetisk \xc3\xa5 sortere vekk fostre basert p\xc3\xa5 handikap og \xc3\xa5 fjerne et friskt foster dersom en gravid kvinne \xc3\xb8nsker \xc3\xa5 beholde kun ett av flere fostre. Ap, Sv og andre partier er uenige fordi de mener at det strider mot kvinnens frihet til \xc3\xa5 bestemme over sin egen kropp og familieplanlegging. At ikke alle er i stand til \xc3\xa5 ta vare p\xc3\xa5 barna sine, spesielt hvis de er syke, har ogs\xc3\xa5 blitt brukt som argument i diskusjonen for \xc3\xa5 ikke endre loven.'